**Exod**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- E noaptea albă şi se-anunţă lungă

Şi stele mii mai sunt de numărat,

Cu rimă-mbrățișată... O s-ajungă

Mesajul meu la tine, lângă pat?

Să ştii şi tu cum mă usucă dorul

În aşternutul fraged şi pustiu,

Cum tipăresc cu buzele amorul

În versul lungi să curgă spre Sibiu.

E noaptea împletită în suspine

Şi fantezii cu sâni ce dau în rod,

M-aş transforma în vânt să vin la tine

Cu visele-ndrăzneţe-ntr-un exod.

- N-am să găsesc cuvinte potrivite

Să-ţi spun cât de departe-am mers sperând

Că vei învinge toamnele, iubite,

Şi-o să m-ajungi prin vise, în curând.

Păşesc pe-alei melancolii perene

Şi ceasu-n Turn îmi spune că-i târziu...

A câtă oară te închid sub gene

Să traversăm cetatea? Prin Sibiu

Aleargă-un vânt hoinar spre miazănoapte

Eu leg speranţe albe, nod cu nod,

Şi mă întreb, vom preschimba în fapte,

Cândva, al fanteziilor exod?

Ioan Grigoraș Liliana Trif